b"\n_START_ARTICLE_\nIgaliku\n_START_PARAGRAPH_\nIgaliku (p\xc3\xa5 dansk stavet Igaliko) er en bygd i Sydgr\xc3\xb8nland beliggende ved bunden af Igaliko-fjorden ca. 34 km nord\xc3\xb8st for Narsaq. Bygden h\xc3\xb8rer til Narsaq Kommune. Nordboerne kaldte stedet for Gardar, og det var her de havde deres bispes\xc3\xa6de. Igaliku blev grundlagt i 1782 af nordmanden Anders Olsen og hans hustru, gr\xc3\xb8nl\xc3\xa6nderen Tuperna. De skabte her Gr\xc3\xb8nlands f\xc3\xb8rste 'moderne' landbrug, bl.a. ved at genbruge nordboernes gamle marker og ogs\xc3\xa5 mange af stenene fra deres bygninger. Pos.:60\xc2\xb059\xe2\x80\xb227\xe2\x80\xb3N 45\xc2\xb025\xe2\x80\xb209\xe2\x80\xb3W._NEWLINE_Igaliku har v\xc3\xa6ret oppe p\xc3\xa5 over 100 beboere, men der er nu (2008) kun omkring 30 indbyggere. I de senere \xc3\xa5r har bygden imidlertid haft et ret stort bes\xc3\xb8g af turister, bl.a. fordi der er et vandrehjem og et bygdehotel. Igalikus vigtigste attraktioner er ruinerne af Gardar \xe2\x80\x93 med bl.a. resterne af den s\xc3\xa5kaldte Tiendelade \xe2\x80\x93 samt godt fiskevand og smuk natur. Det er med udgangspunkt i Igaliku muligt at bestige det 1752 m h\xc3\xb8je Illerfissalik, nordboernes Burfjeld. _NEWLINE_Igaliku ligger kun ca 30 minutters sejlads fra lufthavnen i Narsarsuaq. Hertil kommer dog ca 45 minutters vandring ad den s\xc3\xa5kaldte Kongevej fra f\xc3\xa6rgelejet i Itilleq til Igaliku.\n_START_SECTION_\nUNESCO\n_START_PARAGRAPH_\nI 2017 er Igaliku sammen med flere andre lokale omr\xc3\xa5der blevet optaget p\xc3\xa5 Unesco's verdensarvliste.\n_START_SECTION_\nK\xc3\xb8bmand\n_START_PARAGRAPH_\nI bygden er der en Pilersuisoq butik.\n_START_SECTION_\nBygdefest\n_START_PARAGRAPH_\nHver sommer i august afholdes en bygdefest.\n_START_SECTION_\nPolitik\n_START_PARAGRAPH_\nBlandt Igalikus mest kendte 'b\xc3\xb8rn' er politikeren Josef Motzfeldt, siden 1994 leder af partiet Inuit Ataqatigiit (IA)._NEWLINE_Den 6. august 2004 dannede Igaliku rammen om det f\xc3\xb8rste formelle bes\xc3\xb8g af en amerikansk udenrigsminister nogensinde. I weekenden 18-21. juli 2008 fejrede Igaliku 225-\xc3\xa5rsjubil\xc3\xa6um."